دیویندر ناتھ ٹیگور

دیویندر ناتھ ٹیگور (، دیویندر ناتھ ٹھاکر)  (15 مئی 1817ء – 19 جنوری 1905ء) ایک ہندو فلسفی، سماجی مصلح اور برہمو سماج کے متحرک رکن تھے، برہمو سماج کا مقصد ہندو مذہب اور طرز زندگی کی اصلاح تھا۔ سنہ 1848ء میں انھوں نے اپنے ہم خیال ساتھیوں کے ساتھ مل کر برہمو مذہب کی بنیاد رکھی جو اب برہمویت کا مترادف ہے۔

دیویندر ناتھ شیلائی دہ میں پیدا ہوئے۔ ان کے والد دوارکاناتھ ٹیگور ایک صنعت کار تھے۔ دیویندر ناتھ انتہائی مذہبی شخص تھے۔ راجا رام موہن رائے کی وفات کے دس برس بعد سنہ 1843ء میں تتو بودھنی سبھا اور برہمو سبھا کے انضمام سے ان کی تحریک برہمو سماج وجود میں آئی۔ ان کے دور میں برہمو سماج اپنے اصلی مقاصد سے جو برہمو سبھا کے ٹرسٹ ڈیڈ میں درج تھے دور ہو گیا تھا تاہم دیویندر ناتھ کی کوشش تھی کہ وہ اس ٹرسٹ ڈیڈ کی اہمیت دوبارہ پیدا کریں۔

گرچہ دیویندر ناتھ روحانیت پسند تھے لیکن اپنے دنیوی امور بھی بخوبی انجام دیتے۔ انھوں نے بنگال کے متعدد شہروں میں موجود اپنی وسیع و عریض جائدادوں کو ترک نہیں کیا بلکہ ان سے یک گونہ علاحدہ رہ کر فائدہ اٹھاتے رہے۔ دیویندر ناتھ اپنشدوں کے عالم تھے۔ انھوں نے اپنی اولاد کی تعلیم و تربیت میں کوئی کسر نہیں چھوڑی اور سب کو اعلی تعلیم سے آراستہ کیا۔

سنہ 1843ء میں دیویندر ناتھ برہمو سبھا کے سیاہ و سفید کے مالک بن گئے اور انھوں نے اس کا نام بدل کر برہمو سماج کر دیا۔ وہ برہمویت کا مقصد تبدیل کرکے اسے الہیاتی اور سماجی تجدید کے لیے بطور آلہ استعمال کرنا چاہتے تھے۔ برہمو تحریک کے اصل بانی راجا رام موہن رائے اتحادیت اور عالمیت کے داعی تھے، اس کے برعکس دیویندر ناتھ ویدانتی ہندو مت کی الہیاتی و ثقافتی برتری کے حامی تھے۔ اس تبدیلی کی وجہ مسیحی تبلیغ بھی تھی جو اس دور میں زور و شور سے جاری تھی۔

 حوالہ جات 

زمرہ:1817ء کی پیدائشیں
زمرہ:1905ء کی وفیات
زمرہ:احیائے مذہب کی حامی ہندو شخصیات
زمرہ:انیسوی صدی کے الٰہیات دان
زمرہ:انیسویں صدی کے ہندو مذہبی رہنما
زمرہ:برہمو شخصیات
زمرہ:بنگالی زمیندار
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:بنگالی ہندو
زمرہ:بھارتی آپ بیتی نگار
زمرہ:بھارتی الٰہیات دان
زمرہ:بھارتی مصلحین
زمرہ:نئی مذہبی تحریکوں کے بانی
زمرہ:ٹیگور خاندان
زمرہ:ہندو فلاسفہ
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی اسکالر
زمرہ:انیسویں صدی کے ہندوستانی مصنفین
زمرہ:بیسویں صدی کی بنگالی شخصیات
زمرہ:بنگالی مصنفین
زمرہ:بھارتی مرد مصنفین
زمرہ:بھارت کے غیر افسانوی مصنفین
زمرہ:بھارتی مذہبی مصنفین
زمرہ:بھارتی محققین
زمرہ:بھارتی سماجی کارکن
زمرہ:بھارتی روحانی مصنفین
زمرہ:بھارتی مصنفین
زمرہ:بھارتی فلسفی
زمرہ:انیسویں صدی کے ہندوستانی فلسفی
زمرہ:مغربی بنگال کے سماجی کارکن
زمرہ:ہندوستانی سماجی مصلحین
زمرہ:انیسویں صدی کے بھارتی مرد مصنفین
زمرہ:رابندر ناتھ ٹیگور
زمرہ:سماجی کارکن